CELEX: 62005TN0038
Language: fi
Date: 2005-01-22 00:00:00
Title: Asia T-38/05: Agroexpansión S.A.:n 22.1.2005 Euroopan yhteisöjen komissiota vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/43
            
         Agroexpansión S.A.:n 22.1.2005 Euroopan yhteisöjen komissiota vastaan nostama kanne
   (Asia T-38/05)
   (2005/C 82/76)
   Oikeudenkäyntikieli: espanja
   Agroexpansión S.A., kotipaikka Madrid (Espanja), on nostanut 22.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat asianajajat Jaime Folguera Crespo ja Patricia Vidal Martínez, Madrid.
   Kantaja vaatii, että ensimmäisen oikeusasteen tuomioistuin
   
               1)
            
            
               kumoaa osittain komission 20.10.2004 tekemän päätöksen 3 artiklan ja alentaa Agroexpansiónille määrätyn sakon määrää
            
         
               2)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tässä asiassa kyseessä oleva päätös on sama kuin asiassa T-24/05, Standard Commercial ym. vastaan komissio. (1)
   
   Kantajan esittämät perusteet ovat samankaltaiset kuin edellä mainitussa asiassa esitetyt perusteet (yhdenvertaisuusperiaatteen loukkaaminen sekä asetuksen N:o 1/2003 23 artiklan 2 kohdan rikkominen).
   Kantaja väittää erityisesti, että komissio otti virheellisesti huomioon konsernin, jonka johdossa on DIMON INC., kokonaisliikevaihdon määritelläkseen kantajalle määrätyn sakon määrän. AGROEXPANSIÓN kuitenkin liitettiin tähän konserniin vasta vuoden 1997 marraskuusta lähtien.
   Komissio ei myöskään pitänyt lieventävänä asianhaarana sitä, että kantaja lopetti heti osallistumisensa kyseisiin menettelyihin, kun se sai tietää komission tarkastustoimenpiteistä.
   
      (1)  Ei vielä julkaistu EUVL:ssä.